Universitetet i Sørøst-Norge

Universitetet i Sørøst-Norge (USN) er et norsk universitet etablert 4. mai 2018. USN er en videreføring av Høgskolen i Telemark, Høgskolen i Vestfold og Høgskolen i Buskerud, som fusjonerte til én institusjon i perioden 2014–2016, opprinnelig med navnet Høgskolen i Sørøst-Norge. Universitetet har åtte campuser som befinner seg i Bø, Porsgrunn, Notodden, Rauland, Drammen, Hønefoss, Kongsberg og Borre / Horten (Vestfold). Historie Universitetet i Sørøst-Norge er en videreføring av de tidligere høgskolene Høgskolen i Telemark, Høgskolen i Vestfold og Høgskolen i Buskerud. Høgskolen i Vestfold og Høgskolen i Buskerud fusjonerte til Høgskolen i Buskerud og Vestfold i 2014. Den 4. juni 2015 vedtok styrene ved Høgskolen i Buskerud og Vestfold og Høgskolen i Telemark at de ville be regjeringen fusjonere lærestedene. Stortingsbehandlingen av stortingsmelding nr. 18 (2014–2015) Konsentrasjon for kvalitet – strukturreform i universitets- og høyskolesektoren fant sted 11. juni, og den 19. juni ble institusjonene formelt slått sammen ved kongelig resolusjon med virkning fra 1. januar 2016. Fusjonsvedtaket fra de respektive styrerne ved HBV og HiT ba om at navnet på den fusjonerte skolen skulle bli Høgskolen i Sørøst-Norge, med fusjonsdato 1. januar 2016. Det ble også presisert i styrevedtaket at hensikten med fusjonen er å bli et universitet. Søknad om å bli tildelt status som universitet ble sendt for vurdering av NOKUT i 2017, og NOKUT avga sin anbefaling om at institusjonen oppfylte kriteriene for universitetsstatus i april 2018. Institusjonen ble tildelt status som universitet under navnet Universitetet i Sørøst-Norge i statsråd 4. mai 2018. Organisering Ledelse Rektoratet ved USN består i januar 2025 av rektor Pia Cecilie Bing-Jonsson og to viserektorer. Styreleder per 2025 er tidligere rådmann i Ringerike kommune Tore Isaksen. Fakulteter og institutter Fra 1. januar 2017 ble de tidligere åtte fakultetene ved HiT og HBV omorganisert til fire fakulteter og de tidligere 36 instituttene ble til 20. Fakultet for helse- og sosialvitenskap Fakultet for helse- og sosialvitenskap (HS) tilbyr studier innen sykepleie, vernepleie, barnevern, radiografi, lysdesign og optometri. Det ledes i 2024 av dekan Cecilie Varsi. Fakultetsdirektør er Kine Strand Bye. Fakultetet har følgende institutter: Institutt for sykepleie- og helsevitenskap. Driver den tredje største bachelorutdanningen i sykepleie i Norge fordelt på de tre campusene Porsgrunn, Vestfold og Drammen. Instituttet tilbyr også masterutdanninger (klinisk helsearbeid, avansert klinisk sykepleie, jordmor, intensiv, anestesi) og videreutdanninger som helsesøster og geriatrisk vurderingskompetanse. Institutt for helse-, sosial- og velferdsfag Institutt for optometri, radiografi og lysdesign I tillegg til profesjonsstudiene tilbyr fakultetet en rekke masterutdanninger, og en ph.d.-utdanning i personorientert helsearbeid. Fakultet for humaniora, idretts- og utdanningsvitenskap Fakultetet har følgende institutter: Institutt for matematikk og naturfag (IMN) Institutt for språk og litteratur (ISL) Institutt for kultur, religion og samfunnsfag (IKRS) Institutt for friluftsliv, idrett og kroppsøving (IFIK) Institutt for estetiske fag (IE) Institutt for tradisjonskunst og folkemusikk (ITK) Institutt for pedagogikk Fakultet for teknologi, naturvitenskap og maritime fag Fakultet for teknologi, naturvitenskap og maritime fag (TNM) har følgende institutter: Institutt for elektro, IT og kybernetikk. Institutt for maritime operasjoner. Institutt for mikrosystemer. Institutt for natur, helse og miljø. Institutt for prosess-, energi- og miljøteknologi. Institutt for realfag og industrisystemer. USN Handelshøyskolen USN Handelshøyskolen (HH) har følgende institutter: Institutt for økonomi og IT (ØIT). Institutt for industriell økonomi, strategi og statsvitenskap (ISS). Institutt for økonomi, markedsføring og jus (ØMJ). Institutt for økonomi, historie og samfunnsvitenskap (ØHS). Studier USN tilbyr høyere utdanning innen følgende fag: Folkemusikk og tradisjonskunst Helse- og sosialfag Ingeniør, sivilingeniør, teknologi og IT Idrett, kroppsøving og friluftsliv Jus og samfunnsfag Kunst, design og musikk Lærer, lektor og pedagogikk Maritime studier Optometri Realfag, natur og miljø Språk, kultur og historie Økonomi, ledelse og innovasjon. Se også Studentsamskipnaden i Sørøst-Norge Referanser Eksterne lenker (no) Offisielt nettsted (en) Offisielt nettsted